**Molėtų rajono savivaldybės taryba**

**SPRENDIMAS**

**DĖL MOKYKLINIų AUTOBUSų PERĖMIMO MOLĖTŲ RAJONO SAVIVALDYBĖS NUOSAVYBĖN ir jų perdavimo valdyti, naudoti ir disponuoti jais patikėjimo teise**

2017 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 4 punktu, atsižvelgdama į Lietuvos Respublikos švietimo ir mokslo ministerijos 2017 m. gegužės 5 d. raštą Nr. SR-2028 „Dėl mokyklinių autobusų“, Lietuvos Respublikos švietimo ir mokslo ministerijos Švietimo aprūpinimo centro 2017 m. gegužės 8 d. raštą Nr. (31.2)-ESGA-4-15 „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms funkcijoms - švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimui – įgyvendinti:
   1. valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį M2 klasės autobusą IVECO DAILY 50C15, kurio įsigijimo (likutinė) vertė – 35 485,67 euro;
   2. valstybei nuosavybės teise priklausantį ir šiuo metu Švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Mersedes-Benz Sprinter 514CDI“, kurio įsigijimo (likutinė) vertė – 34 679,81 euro.
2. Įgalioti Molėtų rajono savivaldybės administracijos direktorių Savivaldybės vardu pasirašyti 1.1 ir 1.2 papunkčiuose nurodyto turto priėmimo ir perdavimo aktus.
3. Perėmus sprendimo 1.1 papunktyje nurodytą turtą ir įrašius į Savivaldybės turto apskaitą, perduoti jį savivaldybės savarankiškųjų funkcijų įgyvendinimui Molėtų r. Kijėlių specialiajam ugdymo centrui (toliau – Centras) valdyti, naudoti ir disponuoti juo patikėjimo teise ir įgalioti Centro direktorių pasirašyti turto priėmimo ir perdavimo aktą.
4. Perėmus sprendimo 1.2 papunktyje nurodytą turtą ir įrašius į Savivaldybės turto apskaitą, perduoti jį savivaldybės savarankiškųjų funkcijų įgyvendinimui Molėtų r. Alantos gimnazijai (toliau – Gimnazija) valdyti, naudoti ir disponuoti juo patikėjimo teise ir įgalioti Gimnazijos direktorių pasirašyti turto priėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras